"לוחמה" טלפונית נגד ישראל: הזרוע הצבאית של הג'יהאד האיסלאמי הודיעה בצהריים (שבת) כי הצליחה לשלוח הודעות SMS ל-5,000 טלפונים ניידים, השייכים לטענתם לחיילי צה"ל.

" עמוד ענן " - כל הכתבות ב-ynet

(צילום: לירון אלוני)

בהודעה נרשם: "אנחנו נהפוך את עזה לבית עלמין שלךם ולעשות תלאביב של להבה. גדודי אל קודס" (השגיאות במקור).

לירון אלוני, בת 27 מתל אביב, הייתה אחת מאלו שקיבלו את ההודעה: "ב-12:30 קיבלתי שתי הודעות ברצף, אחת הייתה בג'יבריש והשנייה הייתה בעברית שדי הצחיקה אותי. לא ידעתי מה לעשות. חשבתי להודיע למשטרה. כל העניין הזה הפך לבדיחה ביני לבין כל החברים שלי".

אלוני הוסיפה כי אין לה מושג איך הגיע מספר הטלפון הנייד שלה לג'יהאד האיסלאמי.

"לא נעים לחשוב שלארגוני הטרור יש את המספר שלי, אבל זה לא מפחיד אותי", היא אמרה. "עצם העובדה שזה כתוב בשגיאות גרמה לי להבין שכנראה ההודעה אותנטית ולא מדובר באיזה חבר שמנסה למתוח אותי. הם מנסים להפחיד אזרחים, אבל זה לא עובד להם. צה"ל לא היה עושה כזה דבר, ונראה לי שגם בצד השני היוזמה הזו באה מצד נערים ולא מצד אנשים רציניים".